Så skal du i gang med at oprette produkter. Det gælder uanset, om du har valgt at sælge dine produkter selv eller sælge dem gennem Amazon FBA. Du kan oprette produkter enten ved at oprette dem manuelt eller ved at uploade produkter og produktinformationer via en skabelon, som Amazon stiller til rådighed. Hvilke produktinformationer, der er påkrævet, afhænger af de produkter, du gerne vil sælge. Produkter skal tilknyttes en kategori, og kategorierne har forskellige felter, der skal udfyldes.